b'\n_START_ARTICLE_\nKuroda Nagamasa\n_START_PARAGRAPH_\nKuroda Nagamasa (jap. \xe9\xbb\x92\xe7\x94\xb0\xe9\x95\xb7\xe6\x94\xbf,1568\xe2\x80\x931623) oli japanilainen daimio ja Kuroda Kanbein poika._NEWLINE_Nagamasan ollessa lapsi Oda Nobunaga tuomitsi h\xc3\xa4nen is\xc3\xa4ns\xc3\xa4 Kuroda Kanbein vakoilusta, ja nuori Nagasama otettiin panttivangiksi. Vankeudessa h\xc3\xa4n miltei menehtyi, ennen kuin h\xc3\xa4net vapautettiin lunnaita vastaan Takenaka Hanbein avulla. Nagasama palveli Tokugawa Ieyasua Sekigaharan taistelussa, vaikka olikin kristitty ja kastettu Simeoniksi vuonna 1583. Suurin osa Japanin kristityist\xc3\xa4 samuraista taisteli tuolloin Tokugawaa vastaan. Taitavana stategina Nagamasa varmisti osaltaan it\xc3\xa4isen armeijan voiton. Palkkioksi h\xc3\xa4net nimitettiin daimioksi, ja h\xc3\xa4n sai l\xc3\xa4\xc3\xa4nityksekseen Chikuzenin provinssin, jossa asettui asumaan Fukuokan linnaan.'